**5. napirend**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2017. július 17-én tartandó nyilvános rendkívüli testületi ülésére.**

**Tárgy:**  A Kővágóörsi Közös Önkormányzati Hivatal létszámának bővítése egy fő részmunkaidős munkavállalóval.

**Előterjesztő**: Kovács Csaba Károly, polgármester

**Előkészítette:** Nagy Éva szociális és munkaügyi ügyintéző, Tóthné Titz Éva jegyzőt helyettesítő aljegyző

--------------------------- Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

Tisztelt Képviselő-testület!

A Kővágóörsi Közös Önkormányzati Hivatal (a továbbiakban: Hivatal) Szervezeti és Működési Szabályzatának (a továbbiakban: SZMSZ) legutóbbi módosítása tartalmazta, hogy az adóigazgatás területén jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából a Hivatal létszáma adóügyi ügyintézővel / ügyintézőkkel határozott időre bővíthető, amennyiben a többlet feladatok végrehajtását igénylő önkormányzat vagy önkormányzatok ennek költségét vállalják.

Balatonhenye Község Önkormányzata az új adónem bevezetése és az adóügyi ellenőrzések lebonyolítása területén jelentkező többletfeladatok ellátása céljából igényli a Hivatal létszámának bővítését 2017. augusztus 1. napjától 2019. december 31. napáig tartó időtartamra 1 fő részmunkaidőben (négy órában) foglalkoztatott köztisztviselő foglalkoztatására.

A közszolgálati tisztségviselőkről szóló 2011. évi CXCIX. törvény (továbbiakban: Kttv.) 116. § -a alapján a kormánytisztviselőt a törvényben meghatározott feltételek teljesítése esetén - a 119. §-ban foglaltak kivételével - iskolai végzettségének és a kormányzati szolgálati jogviszonyban eltöltött idejének megfelelően kell besorolni.

A Kttv. 131. §(1) bekezdése szerint a kormánytisztviselő a kormányzati szolgálati jogviszonya alapján havonta illetményre jogosult. Az illetményt száz forintra kerekítve kell megállapítani. A kerekítés nem minősül munkáltatói intézkedésen alapuló, az általánostól eltérő illetmény-megállapításnak.

A Kttv. 131. § (2) bekezdése alapján az illetmény a 133. § (1) bekezdése szerint megállapított alapilletményből, valamint - az e törvényben meghatározott feltételek esetén - illetménykiegészítésből és illetménypótlékból áll.

A Kttv. 131. § (3) bekezdése kimondja, hogy az alapilletmény és az illetménykiegészítés együttes összegének legalább a garantált bérminimum összegét el kell érnie.

A Kttv. 131. § (7) bekezdése szerint a felsőfokú iskolai végzettségű kormánytisztviselőt az I. a érettségi végzettségű kormánytisztviselőt a II. osztályba kell besorolni (a továbbiakban: besorolási osztály). A besorolási osztály fizetési fokozatokból áll.

A Kttv. 132. §-a alapánaz illetményalap összegét évente az állami költségvetésről szóló törvény állapítja meg úgy, hogy az nem lehet alacsonyabb, mint az előző évi illetményalap.[**253**](https://net.jogtar.hu/jr/gen/hjegy_doc.cgi?docid=A1100199.TV#lbj252id5fae)

A Kttv. 133. §(1) bekezdése alapján az egyes osztályok emelkedő számú fizetési fokozataihoz növekvő szorzószámok tartoznak. A szorzószám és az illetményalap szorzata határozza meg az egyes osztályok különböző fokozataihoz tartozó alapilletményt.

A Kttv. 141. § (6)bekezdése alapján a (4) és (5) bekezdéstől eltérően az angol, francia, német, arab, kínai és orosz nyelvek tekintetében a pótlék alanyi jogon jár, amelynek mértéke nyelvvizsgánként

*a)*komplex felsőfokú (C1) nyelvvizsga esetében az illetményalap 100%-a,

*b)*komplex középfokú (B2) nyelvvizsga esetében az illetményalap 60%-a,

*c)*komplex alapfokú (B1) nyelvvizsga esetében az illetményalap 15%-a.

A Kttv. 141. § (7) bekezdése szerint, ha a kormánytisztviselő a (6) bekezdésben meghatározott idegen nyelvekből szóbeli vagy írásbeli nyelvvizsgával rendelkezik, az (5) bekezdésben foglalt komplex nyelvvizsgára meghatározott mérték szerint jogosult a nyelvpótlékra.

Magyarország 2017. évi központi költségvetéséről szóló 2016. évi XC. törvény 59. § (1) bekezdése alapján 2017. évben a köztisztviselői illetményalap 38.650,-Ft.

A Hivatalhoz tartozó Képviselő-testületek 2017. évre vonatkozóan a Kővágóörsi Közös Önkormányzati Hivatal közszolgálati tisztviselői részére 20%-os illetménykiegészítést állapítottak meg helyi rendeleteikben.

Az adóügyi ügyintéző álláshelyre a Hivatalnak pályázatot kell kiírnia. Amennyiben a pályázaton az álláshelyet **középfokú végzettséggel** rendelkező személy nyeri meg, úgy **minimális időtartamú szolgálati jogviszony** esetében az illetmény a következőképp alakul:

alapilletmény:

illetményalap+szorzó (1 év szolgálati jogviszonynál 1,79) 38.650x 1,79 = 34.592 Ft,

illetménykiegészítés 20% = 6.918 Ft

garantált bérminimumra való kiegészítés a Kttv. 131. § (3) bek. szerint = 38.990 Ft,

havonta fizetendő illetmény: = 80.500 Ft

amennyiben a jelentkező államilag elismert középfokú nyelvvizsgával is rendelkezik, úgy az illetményalap 60%-ra is jogosult = 23.190 Ft,

ezzel együtt a havonta fizetendő illetmény = 103.690 Ft.

munkáltatót terhelő járulék: 22% szoc.ho = 22.811 Ft,

**összes havi kiadás = 126.500 Ft**

**középfokú végzettségű** köztisztviselő **maximális időtartamú szolgálati jogviszony** (37 év) esetén az illetmény a következőképp alakul:

alapilletmény: illetményalap+ szorzó (37 év esetén a szorzó 4,4) 38.650 x 4,4 = 85.030 Ft,

illetménykiegészítés: 20% = 17.006 Ft

havonta fizetendő illetmény = 102.036 Ft,

amennyiben a jelentkező államilag elismert középfokú nyelvvizsgával is rendelkezik, úgy az illetményalap 60%-ra is jogosult = 23.190 Ft,

ezzel együtt a havonta fizetendő illetmény = 125.226 Ft

munkáltatót terhelő járulék: 22% szoc.ho = 27.550 Ft

**összes havi kiadás = 152.776 Ft**

Amennyiben a pályázók közül **felsőfokú végzettséggel** rendelkező személy kerül kiválasztásra, ebben az esetben őt az I. besorolási osztályba kell besorolni, ahol a szorzók emelkednek. Ennek alapján **minimális időtartamú szolgálati jogviszony (1 év)** esetében az illetmény a következőképpen alakul:

alapilletmény:

illetményalap + szorzó (1 év esetében 3,1) 38.650 x 3,1 = 59.908 Ft

illetménykiegészítés 20% = 11.981 Ft,

garantált bérminimumra való kiegészítés (Kttv 131. § (3) bek alapján: 8.611 Ft

havonta fizetendő illetmény: = 80.500 Ft

amennyiben a jelentkező államilag elismert középfokú nyelvvizsgával is rendelkezik, úgy az illetményalap 60%-ra is jogosult = 23.190 Ft,

ezzel együtt fizetendő illetmény = 103.690 Ft,

munkáltatót terhelő járulék: 22% szoc.ho = 22.811 Ft

összes havi kiadás = **126.500 Ft**

**Felsőfokú végzettségű** köztisztviselő **maximális időtartamú szolgálati jogviszony** (37 év) esetén az illetmény a következőképpen alakul:

alapilletmény:

illetményalap+szorzó (37 év esetében 6) 38.650 x 6 = 115.950 Ft

illetménykiegészítés 20% = 23.190 Ft

havonta fizetendő illetmény = 139.140 Ft

amennyiben a jelentkező államilag elismert középfokú nyelvvizsgával is rendelkezik, úgy az illetményalap 60%-ra is jogosult = 23.190 Ft,

ezzel együtt fizetendő illetmény = 162.330 Ft,

munkáltatót terhelő járulék: 22% szoc.ho = 35.713 Ft

összes havi kiadás = **198.043 Ft**

A számítások alapján a dolgozó bére 2017. évre (minimum) 632.500 Ft, (maximum: 990.215 Ft.

**A kötelező legkisebb munkabér (minimálbér) és a garantált bérminimum megállapításáról szóló 430/2016. (XII.15.) Korm. rendelet 2. § (2) bekezdésének b) pontja 2018. január 1. napjától a garantált bér összegét 180.500 Ft-ban állapítja meg (részmunkaidő esetén: 90.250 Ft. Ennek figyelembe vételével a minimális szolgálati idővel rendelkező köztisztviselő alapilletménye, amennyiben 1 nyelvvizsgával rendelkezik, 113.440 Ft-ra emelkedik, ez után fizetendő szociális hozzájárulási adó (amennyiben 22% marad) 24.957 Ft, teljes havi költség: 138.397 Ft, az éves kiadás összege: 1.660.761 Ft.**

Balatonhenye Község Önkormányzata vállalta, hogy egy fő munkabérét és járulékaira a fedezetet biztosítja, ennek összegét a saját költségvetésében elkülöníti és a Közös Hivatal részére átutalja.

A Hivatal SZMSZ alapján a költségek vállalásáról, biztosításáról a Hivatal és az igénylő önkormányzat külön megállapodást kötnek, melynek érvényességéhez szükséges a részt nem vevő önkormányzatok jóváhagyása.

Fentiek alapján kérem, hozzák meg döntésüke

***Határozati javaslat:***

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2017. (…) HATÁROZATA**

***A Kővágóörsi Közös Önkormányzati Hivatal létszámbővítéséhez szükséges költségek biztosításáról***

Balatonhenye Község Önkormányzata Képviselő-testülete igényét fejezi ki arra, hogy a Kővágóörsi Közös Önkormányzati Hivatal létszáma az adóigazgatás területén jelentkező többlet feladatok, így különösen új adónem bevezetése, fokozott adóügyi ellenőrzések, kintlévőségek behajtása céljából 1 fő négy órás adóügyi ügyintézővel, határozott időre (2017. augusztus 1. napjától 2019. december 31. napjáig) bővítésre kerüljön.

A Képviselő-testület vállalja, hogy a létszámbővítéssel járó költségeket (munkabér + járulékai) a Közös Hivatal költségvetése részére biztosítja, oly módon, hogy a Közös Hivatalhoz tartozó önkormányzatoknak (Balatonrendes, Kékkút, Kővágóörs, Köveskál, Mindszentkálla, Révfülöp, Salföld és Szentbékkálla Önkormányzatai) többletkiadása nem keletkezik.

A költségek vállalásáról és biztosításáról Balatonhenye Község Önkormányzata a Kővágóörsi Közös Önkormányzati Hivatal Szervezeti és Működési Szabályzata alapján a Közös Hivatallal megállapodást köt.

A Képviselő-testület felhatalmazza a polgármestert a megállapodás megkötésére.

Felelős: Kovács Csaba Károly, polgármester

Határidő: 2017. augusztus 31.

Kővágóörs, 2017. július 12.

Tóthné Titz Éva

jegyzőt helyettesítő

aljegyző